
Umani ng higit pang lahatang-panig 
na mga tagumpay ngayong taon | 


INE 2008, tinatanaw ng Partido ang isang taon ng malalaking 


lahatang-panig na rebolusyonaryong pagsulong. 

Ang maniningning na tagumpay at maya- 
mang karanasang natamo noong nakaraang taon 
kapwa sa ligal na pakikibaka at armadong rebo- 
lusyon ay puhunan para sa ibayo pang 
pag-abante ng rebolusyong Pilipino. 

Sa unang taon ng brutal na kampanyang 
Oplan Bantay Laya (OBL) 2, napilitan ang 
Armed Forces of the Philippines (AFP) na ami- | 
ning bigo silang kamtin ang mga itinakda ni- 
lang target na “durugin” ang ilang larangang 
gerilya. Bago ito, nalantad sa publiko ang in- | 
ternal na pagtatasa ng AFP tungkol sa kabi- 
guan ng limang taong OBL 1 na siyang si- 
nundan ng kasalukuyang OBL 2. Pawang kabulas- N 
tugan ang ipinagmamalaki ng AFP na nadurog ni- N 
la ang 13 larangang gerilya ng BHB noong 2007 at 
na madudurog nila ang 17 pang larangang gerilya SN 
sa unang kwarto lamang ng 2008. Mas malalaki 
pang kabiguan ang kakaharapin ng AFP dahil sa. 
patuloy na paglagablab ng apoy ng digmang ba- 
yan sa buong bansa. 

Mula Luzon hanggang Mindanao, binigo ng mga 
yunit ng BHB ang mga laking-dibisyon, brigada at ba- “ig 
talyong kampanyang panunupil na inilunsad ng AFP G 3 
upang durugin ang tinagurian nilang mga “balwarte” ng Yi 
armadong rebolusyonaryong kilusan. Sa mga larangang dinu- Y 
mog ng mga pwersa ng AFP, hindi lamang nakapagpreserba ng 
lakas ang mga yunit ng BHB, patuloy pang nakapagpalalim ang aq 
mga ito ng pag-ugat sa masa, nakapagmantine ng inisyati- 


W =Œ 


Mga tampok sa Mga tagumpay ng Minahan sa Cotabato, Pagawaan sa pusod ng 
: 7 rebolusyon sa Panay pinarusahan ng BHB kagubatan PAHINA 4 
Isyung ito... PAHINA 3 PAHINA 3 | “agudata 


bang militar at naipagtagumpay 
ang maraming kontra-atake sa ka- 
away. Kaalinsabay, nakapagpalawak 
pa at nakapaglunsad ang BHB ng 
maraming taktikal na opensiba sa 
mga lugar kung saan relatibong 
manipis ang pakat ng kaaway. 

Isa sa mga tampok na karana- 
san ang pagharap at pagbigo ng 
Pulang Diwata Command ng BHB sa 
kampanyang militar ng 4th Infant- 
ry Division ng Philippine Army sa 
Northeastern Mindanao. Bigo ang 
sustenidong mga operasyong mili- 
tar ng AFP na durugin ang dala- 
wang larangang itinuring nitong 
prayoridad na atakehin. Nakapag- 
lunsad ang mga Pulang mandirigma 
sa mga larangang ito ng 42 taktikal 
na opensiba at nakasamsam ng 25 
armas. Mahigit 103 tropa ng AFP 
ang namatay at 50 ang nasugatan. 

Sa Panay, naglunsad ang AFP 
ng mga operasyong laking-brigada 
at batalyon upang gapiin ang rebo- 
lusyonaryong kilusan doon. Ngunit 
sa katapusan, ang tanging naipag- 
yabang ng AFP ay mga larawan ng 
mga kampo ng BHB na matagal 
nang nilisan ng mga gerilya. 

Ang pagdagsa ng mga pwersa 
ng AFP sa isla ay nagbigay sa mga 
Pulang mandirigma roon ng mara- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 


ming pagkakataong makapaglunsad 
ng mga operasyong isnayp at pana- 
nambang. Marami sa kaaway ang 
namatay, samantalang wala kahit 
isang nasawing Pulang mandirig- 
ma. Kabaligtaran ng kasinungali- 
ngan ng AFP na gapi na ang rebo- 
lusyonaryong kilusan sa isla, kina- 
kitaan pa ang Panay ng signipikan- 
teng paglaki at kasigasigan sa pag- 
tatanggol at paglaban ng kasapian 
ng Partido, hukbong bayan at rebo- 
lusyonaryong kilusan sa harap ng 
matitinding atake ng kaaway (ting- 
nan ang kaugnay na artikulo). 

Sa 22 mayor na taktikal na 
opensiba ng BHB laban sa AFP sa 
Ilocos-Cordillera, at kahit sa tat- 
long depensiba kung saan naagaw 
ng mga gerilya ang inisyatiba, ma- 
laki ang nalagas sa mga pwersa ng 
kaaway. Namatay ang 60 tropa at 
38 ang nasugatan sa panig ng AFP. 
Sa mga labanang ito, apat na upi- 
syal at tauhan ng AFP ang nabihag 
ng BHB. 

Ilan lamang ang mga ito sa ma- 
tatagumpay na taktikal na opensi- 
ba ng BHB sa iba't ibang bahagi ng 
bansa noong 2007. Marami pang 
opensiba sa iba't ibang rehiyon na 
hindi pa naiuulat sa Ang Bayan. Sa 
ilan pa lamang na naiulat na sa 

mga puna at rekomendasyon sa ikau- 

unlad ng ating pahayagan. Maaabot 

kami sa pamamagitan ng email sa: 
angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Pananalasa sa Manila North Harbor 
Tawag ng pagsasamantala 

Ang Bayan, di bababa sa 204 na 
elemento ng kaaway ang namatay 
at mahigit 149 ang nasugatan. Si- 
yam na mga sundalo at elemento 
ng CAFGU ang nabihag sa mga eng- 
kwentro at kalauna'y pinalaya sa 
makataong batayan. Naisagawa rin 
ang pagpaparusa sa mga elemento 
ng death squad ng AFP na sangkot 
sa ekstrahudisyal na mga pama- 
maslang at pagdukot. Pinatawan 
sila ng parusa matapos ang masu- 
sing mga imbestigasyon alinsunod 
sa mga rebolusyonaryong prose- 
song hudisyal. 

Nasamsam ng BHB ang di baba- 
ba sa 327 armas na karamihan ay 
malalakas na riple, libu-libong bala 
at samutsaring gamit-militar at ka- 
gamitang pangkomunikasyon. Ang 
mga sandata at gamit na ito ay sa- 
pat para armasan ang tatlong kum- 
panya ng mga bagong mandirigma. 
Tampok sa mga opensibang ito ang 
reyd sa Davao Penal Colony kung 
saan nakasamsam ang mga Pulang 
mandirigma ng 108 armas nang 
hindi nagpapaputok. 

Alinsunod sa panawagan ng Ko- 
mite Sentral ng PKP, nakatuon nga- 
yon ang buong rebolusyonaryong 
kilusan sa lahatang-panig na pag- 
sasaayos ng mga rebolusyonaryong 
gawain para pag-ibayuhin ang pag- 
susulong sa rebolusyonaryong pa- 
kikibaka ng mamamayan ngayong 
taon at pabilisin ang pagpasok sa 
gitnang bahagi ng estratehikong 
depensibang yugto ng digmang ba- 
yan. Habang puspusang nilalaba- 
nan ng lahat ng rebolusyonaryong 
pwersa ang panunupil at pagpapa- 
hirap ng rehimeng US-Arroyo sa 
mamamayan, kumikilos sila nang 
tanaw ang estratehikong layuning 
agawin ang kapangyarihang pam- 
pulitika mula sa mga reaksyunar- 
yong naghaharing uri, wakasan ang 
buong malakolonyal at malapyudal 
na paghahari sa bansa, tapusin ang 
pambansa-demokratikong yugto at 
tumungo sa mga susunod na yugto 
ng rebolusyong Pilipino. ABI 

Mga tagumpay ng 
rebolusyon sa Panay 


umaki ang rebolusyonaryong pwersa sa Panay, 
| lumakas ang kakayahan at lumawak ang im- 


pluwensya sa kabila ng pananalasa ng Oplan 
Bantay Laya 2 noong 2007. 

Sa isang pahayag nitong ika-39 na anibersaryo 
ng Partido noong Disyembre 26, sinabi ng Komiteng 
Rehiyon ng PKP sa isla na libu-libong Panayanon 
ang lumahok sa armadong pakikibaka at sumapi sa 
Bagong Hukbong Bayan o sa mga rebolusyonaryong 
organisasyong masa sa hangaring wakasan ang re- 
himeng US-Arroyo. 

Marami ang nakakita ng pangangailangang 
mag-organisa upang kolektibo nilang malutas ang 
kanilang mga problema sa pamamagitan ng mga or- 
gano ng kapangyarihang pampulitika. Tumaas nang 
47o ang kasapian ng mga organisasyong masa sa 
kanayunan. Lumaki ang BHB, kabilang na ang mili- 
syang bayan na nagtamasa ng 85% paglaki. Luma- 
ki rin nang 20% ang kasapian ng Partido nitong 
2007 sa kabila ng malupit na pagtugis ng despera- 
dong reaksyunaryong rehimen. Ito na ang pinaka- 
malalaking tantos ng paglaki sa isla mula nang 
ilunsad ang Ikalawang Dakilang Kilusang Pagwa- 
wasto noong 1994 sa Panay. 

Natamo ng rebolusyonaryong kilusan sa isla ang 
gayong pag-unlad sa kabila ng paglulunsad ng 
301st IBde ng humigit-kumulang sampung lakas- 
brigada at mga 100 lakas-batalyon at lakas-kum- 
panyang operasyon noong 2007. Naglustay ang re- 
aksyunaryong gubyerno ng milyun-milyong piso at 
lalong pinerwisyo ang dati na ngang naghihirap na 
mamamayan para lamang mailunsad ang isang ge- 
rang walang ibang pakay kundi suhayan ang rehi- 
meng US-Arroyo. 

Dahil sa naabot na nitong armado at pampuliti- 
kang lakas, kaya na ng Partido Komunista sa Panay 
na magpatupad ng mga rebolusyonaryong pataka- 
ran kapwa sa loob at labas ng saklaw ng mga so- 
nang gerilya at maggawad ng rebolusyonaryong 
hustisya sa malawak na bahagi ng isla. 

Inaasahan ang ibayo pang paglakas ng gayong 
impluwensya habang papataas ang antas ng kamu- 
latan at pagkakaisa ng mamamayang labanan ang 
sustenidong armadong atake ng rehimeng US-Arro- 
yo. Anang PKP-Panay, mismong ang mga mapanupil 
na patakaran ni Gloria Arroyo ang patuloy na nag- 
tutulak sa mamamayang yakapin ang armadong re- 
bolusyon. [AB] 

MATATAGUMPAY NA OPENSIBA NG BHB Ji 


Dayuhang minahan, 


pinarusahan ng BHB 


a ng isang platun ng Bagong Hukbong Ba- 
yan (BHB) noong Enero 1 ang baseng kampo ng 
Sagittarius Mines, Inc. (SMI) sa Barangay Tablu, Tam- 
pakan, South Cotabato. Dinisarmahan ang mga bantay 
at winasak ang mga kagamitan nito sa pagmimina. Sa 
paglulunsad ng atake, layunin ng BHB na parusahan 
ang dambuhalang kumpanyang Swiss dahil sa panga- 
ngamkam ng lupa, pandarambong at pagwasak sa ka- 
likasan, ayon kay Gregorio “Ka Roger” Rosal, tagapag- 
salita ng Partido Komunista ng Pilipinas. 

Ipinaliwanag ng tagapagsalita ng PKP na itinaon 
sa bakasyon ang reyd upang iwasan na madamay ang 
mga manggagawa't empleyado nito. Walang nasaktan 
sa mga sibilyan o empleyado ng SMI. Isang shotgun, 
isang radyong pangkomunikasyon at ilan pang kaga- 
mitan ang nasamsam ng BHB. 

Ang inilunsad na aksyong militar ay isang “signi- 
pikanteng hakbang sa pagsisikap na wakasan ang ma- 
pangwasak at mapandambong na mga operasyon sa 
pagmimina ng kumpanya, ipagtanggol ang lupang ni- 
nuno ng tribong B'laan: protektahan ang balanseng 
pangkalikasan ng Liguasan Marsh at suplay sa tubig sa 
mga lugar ng South Cotabato, North Cotabato, Sultan 
Kudarat at General Santos City: at labanan ang kam- 
panya ng rehimeng Arroyo na ilako ang likas na yaman 
ng bansa sa malalaking dayuhang kapitalista.” 

Maaalalang mula pa noong dekada 1990 ay aktibo 
nang tinututulan ng mamamayan ang pagmimina ng 
tanso at ginto ng Western Mining Corporation (WMC), 
na pinalitan ang pangalan tungong Tampakan Mineral 
Resources Corporation. Noong 2002, ipinagpatuloy ng 
SMI ang operasyon ng WMC matapos itong tumigil 
bunsod ng matinding pagtutol ng taumbayan. Saklaw 
ng pagmimina ang mga hangganang kabundukan ng 
Tampakan sa South Cotabato, Columbio sa Sultan Ku- 
darat at Kiblawan sa Davao del Norte. 

Kasalukuyang pinalalawig ng SMI ang kanilang 
pre-feasibility study. Umaasa ang kumpanya na mala- 
wakan itong makapagmimina ng tanso at ginto sa 
2012. Tinatayang may 11.6 milyong tonelada ng tan- 
so at 14.6 milyong onsa ng ginto roon. Ang pagmi- 
minang isasagawa sa pamamaraang open pit ay sisi- 
mulan sa 2010 sa magubat na mga baryo ng Bong Mal, 
Tablu, Danlag at Folu Bato sa Tampakan. “Ang mga 
operasyong open pit ay isa sa mga paraang pinakama- 
pangwasak sa kalikasan. Sinisira nito ang buu-buong 
mga kagubatan at eryang watershed,” ani Rosal. 


Ang reyd sa SMI ay alinsunod 
sa pangkalahatang direktiba ng 
PKP na hadlangan at pigilan ang 
mga operasyon ng malalaking da- 
yuhang kumpanya sa pagmimina 
na pinapapasok ng rehimeng Arro- 
yo sa bansa upang dambungin ang 
mga likas na yaman ng Pilipinas. 
“Pinapapasok ng rehimeng Arroyo 
ang malalaking dayuhang kum- 
panya sa pagmimina para huthutin 
ang bilyun-bilyong dolyar na hala- 
ga ng likas na yaman ng Pilipinas 
sa ibayong kapinsalaan ng kabu- 
hayan ng mamamayan at ng kali- 
kasan.” ABI 


Detatsment ng 
pulis, sinalakay 
ng BHB 


M oma na sinalakay 
ng Bagong Hukbong Ba- 
yan (BHB) ang istasyon ng pu- 
lisya at munisipyo ng Hinaba- 
ngan, Samar noong Disyembre 
23. Isang M16, isang M14 at 
tatlong maiigsing baril ang na- 
samsam ng mga Pulang mandi- 
rigma, ayon sa mga inisyal na 
ulat. Isang elemento ng CAFGU 
ang namatay sa palitan ng pu- 
tok. Walang kaswalti sa panig 
ng BHB. 

Pinabulaanan ng reyd na 
ito ang pagmamayabang ng 
AFP na magagapi na nito ang 
BHB sa Eastern Visayas. 

Pinuri ni Gregorio “Ka Ro- 
ger” Rosal, tagapagsalita ng 
PKP, ang pagsalakay ng BHB sa 
munisipyo ng Hinabangan at 
himpilan ng pulisya. Aniya, 
pagpapakita ito ng “determina- 
syon at kakayahan” ng arma- 
dong rebolusyonaryong kilusan 
na gapiin ang kontra-rebolu- 
syonaryong gera ng terorismo 
ng rehimeng US-Arroyo. ABI 


Pagawaan sa pusod 


ng kagubatan 


patuloy na itinataas ng Bagong Hukbong Bayan (BHB) ang kaka- 


S a pagsisikap na paigtingin at itaas ang antas ng digmang bayan, 


yahang militar nito, kaakibat ng pagpapatatag ng pampulitikang 
pagkakaisa ng masa at hukbo. Bahagi ng pagsisikap na ito ang palaka- 
sin ang arsenal pandigma ng BHB gamit ang lahat ng posibleng sanda- 


tang panlaban sa kaaway. 

Kaugnay nito, isang “pagawa- 
an” ang itinayo ng BHB noong 
2002 sa rehiyong Ilocos-Cordillera 
para sa produksyon ng mga kaga- 
mitang pandigma. Sa pusod ng ka- 
gubatan, isang yunit ng BHB ang 
maghapong nagtatrabaho upang 
lumikha ng mga kagamitang pan- 
digma tulad ng mga granada at 
magkumpuni ng mga sandata ng 
hukbong bayan. 

Isang pambansang minorya 
mula sa maralitang saray ng uring 
magsasaka si Ka Yani. Mahusay si- 
yang karpintero, kilalang episyen- 
te, at ekspiryensyado sa gawaing 
militar. Siya ang gumagawa ng ca- 
sing (kaha) ng mga granada. 

Si Ka Piolo—dating namimili 
ng “bote-bakal” at naglalako ng 
fishball sa kalsada---ang nagkikikil 
ng lever ng granada upang hindi 
ito mangalawang. 

Nag-iisang babae sa pagawaan 
si Ka Lea. Dati si- 
yang domestic 
helper sa ibang 
bansa at ngayo'y 
isang Pulang man- 
dirigmang nagsa- 
sanay sa mga ga- 
wain sa shop. Pa- 
biro siyang tinata- 
wag na “aprentis.” 

Dati ring 
manggagawa sa 
Saudi si Ka Iking. 
Siya ang panday 
na lumilikha ng 
mga pyesang me- 
tal sa pamamagi- 
tan ng pagmama- 


so ng nagbabagang bakal. 

Banayad kumilos at pinakata- 
himik si Ka Anino. Mahigit 20 ta- 
on na siyang mandirigma. Isa rin 
siyang pambansang minorya mula 
sa panggitnang uri. Siya ang gu- 
magampan ng pinakamaselang ba- 
hagi ng produksyon ng mga eks- 
plosibo--ang pagbubuo ng fuse 
(mitsa). 

Masalimuot ang proseso ng 
pagkatutong dinaanan ng yunit 
para marating ang kasalukuyang 
antas ng kanilang kakayanan-- 
isang prosesong kinatangian ng 
masigasig na paglikha, pagsubok, 
marubdob na pag-aaral, at muling 
paglikha. Sumasalig sila sa mga 
syentipikong pamamaraan at sa 
hilaw na materyales na makukuha 
sa lokal na pamilihan. 

Sa kabila ng mga kinaharap na 
suliranin, tuluy-tuloy na napauun- 
lad ng grupo ang kanilang mga 

likha. Ang mga granadang produkto ng grupo ay nag- 
tatagal na nang ilang taon bago mapaso, mula sa da- 
ting anim na buwan. Eksperto na rin sila sa pagku- 
kumpuni ng mga baril. 

Ang mga nililikhang eksplosibo para sa gamit ng 
BHB ay yaong tinatawag na CDX o command-deton- 
ated explosives na kontrolado ang pagpapasabog 
para maituon sa mga lehitimong target lamang at 
iwasang mailalagay sa panganib ang mga sibilyan. 

Wala silang sawa sa pagpapaunlad ng disenyo at 
pagpipino sa maliliit at maseselang bahagi ng mga 
kagamitan. 

Buhay na buhay ang kolektibong palitan, pagsu- 
suri at pagpapaunlad ng kaalaman at praktika sa ka- 
nilang pagawaan. Araw-araw, matapos ang produk- 
syon, nagsasagawa sila ng mga pulong pagtatasa at 
paglulutas bago sabay-sabay na tumungo sa kusina 
pagdating ng takipsilim upang magsalu-salo naman 
sa hapunan. 

“Humahalaw tayo mula sa sariling karanasan at 
sa mga pagsisikap ng naunang mga kasama na lumik- 
ha ng mga simpleng kagamitang pandepensa,” wika 
ni Ka Anino. Kinatatangian ang yunit ng mataas na 
interes sa pagtuklas at pagkatuto. Marami na silang 
pinag-aralang gamit-militar, kabilang ang mga nag- 
mintis na bombang gawang-US na inihulog ng AFP. 

Dahil likas na mapanganib ang kanilang linya ng 
gawain, lubos ang pag-iingat ng grupo sa trabaho. 
Mayroong mga panuntunan para sa kaligtasan at ma- 
higpit na tumatalima ang lahat. May mga pamamara- 
an upang makaiwas sa aksidente kahit sa maseselang 
tungkulin. “SAFETY FIRST” ang mga katagang nagpa- 
paalala sa bawat isa na mag-ingat nang lubos. “Mas 
mahalaga ang tao kaysa sa gamit,” anang grupo. 

Gagap ng grupo ang papel ng eksplosibo sa ka- 
buuang pagsulong ng digmang bayan. 

Malaking tulong ang gawaing eksplosibo sa mga 
tagumpay ng mga taktikal na opensiba. “Syempre, 
pangunahin ang mga salik na tulad ng mahusay na 
paniniktik, pagpaplano, pagsasanay, at iba pa... Pe- 
ro may mga karanasang naging kritikal ang papel ng 
eksplosibo sa pagtatagumpay ng marami nang parti- 
kular na aksyong inilunsad ng yunit ng BHB laban sa 
mas marami at mas malaking pwersa ng AFP.” 

Tiyak, magiging malaking bahagi ang maliit at di 
pangkaraniwang “pagawaang” ito sa maraming ma- 
tatagumpay na taktikal na opensibang isasagawa ng 
Bagong Hukbong Bayan, mga opensibang magpapa- 
bilis sa pagbagsak ng bulok na reaksyunaryo at pa- 
pet na rehimeng Arroyo. Magiging bahagi ng kasay- 
sayan ang maraming ganitong “pagawaang” kanlong 
ng mayabong na kagubatan at nakikibakang mama- 
mayan. [AB 

PANANALANTA NG PASISTANG ESTADO ziz 


Hungkag na SOMO 


alantad ang kahungkagan ng deklaradong sus- 
N pension of offensive military operations (S0- 

MO) ng rehimeng Arroyo mula Disyembre 16 
hanggang Enero 6 nang maiulat ang lansakang pag- 
labag ng AFP sa sariling SOMO. Isang magsasaka ang 
dinukot noong bisperas ng Pasko sa Cagayan at apat 
na magsasaka ang iligal na inaresto, isinailalim sa 
interogasyon at dinetine sa Catanduanes. Sa mga lu- 
gar na ito ay walang puknat ang mga operasyong mi- 
litar sa kabila ng SOMO ng gubyernong Arroyo. 

Disyembre 24. Dinukot ng mga elemento ng 21st 
IB si Marvin “Piltok” Mendez, 25, sa Barangay Virgi- 
nia, Piat, Cagayan. Si Mendez, isang magsasa- 
kang tubong Barangay Villagracia, Madde- 
la, Quirino ay nagpunta sa Piat 
para dumalaw sa kanyang mga 
kaibigan. Ayon sa mga sak- ; 
si, nakita nilang tinututu- 2 F8 KA 
kan ng mga sundalo si F 
Mendez sa Barangay Lipa- Š 
tan, Sto. Niño, Cagayan. f 
Huli siyang nakita sa kam- W, 
po ng 21st IB sa Barangay Ps 
Virginia noong Disyembre 117 7T“ 
25. Hindi pa rin siya inililitaw hanggang ngayon. 
Ang pagdukot kay Mendez ay kabilang sa mga pagla- 
bag ng 5th ID sa deklaradong tigil-putukan ng gub- 
yernong Arroyo nitong Kapaskuhan. Walang puknat 
nang nag-ooperasyon sa iba't ibang bayan ng Caga- 
yan at Isabela ang mga yunit sa ilalim ng 5th ID mu- 
la pa noong unang linggo ng Disyembre. 

Disyembre 18. Mahigit 1,300 pamilya mula sa 
mga barangay ng Bohe Suyak, Sungkayot at Tongba- 
to sa Tipo-tipo, Basilan ang napilitang lumikas dahil 
sa matinding operasyong militar laban sa mga geril- 
ya ng MILF. Dalawang sundalo at anim na sibilyan 
ang namatay sa operasyong inilunsad ng mga ele- 
mento ng Philippine Marines na nilabanan ng MILF. 
Gumamit ng kanyon ang sumalakay na Marines at da- 
hil dito ay hindi nakapagdaos ang mga residente ng 
kanilang taunang selebrasyon ng Fid'd Adha o pista 
ng pagsasakripisyo. 

Disyembre 14-16. Arbitraryong inaresto noong 
Disyembre 16 ng mga elemento ng 65th IB sa Baran- 
gay Iyao, Caramoran, Catanduanes sina Elvis Santil- 
lano, Juanito Lucero Jr. at Bonifacio Solsona, pa- 
wang mga taga-Barangay Iyao. Isinailalim sila sa in- 
terogasyon at iligal na idinetine nang apat na araw. 

Sm PANANALANTA NG PASISTANG ESTADO 


Pinalabas pa ng militar sa midya na 
sila ay mga sumukong mandirigma 
ng BHB. Hanggang ngayon ay ha- 
wak pa rin ng militar si Lucero. 

Arbitraryo ring inaresto noong 
araw na iyon sa Barangay Sablo- 
yon, Caramoran si JR Velasco. 

Noon namang Disyembre 15 ay 
sadyang pinaputukan ng mga ele- 
mento ng 65th IB ang mga bahay 
sa Barangay Sabloyon. Tinamaan 
ang bahay ni Karen Pia, na may 
tatlong-taong gulang na anak. Pa- 
ra makumpleto ang palabas na na- 
kaengkwentro nila ang BHB, nag- 
paputok din ang mga sundalong 
nakapwesto sa kabilang ibayo. 
Nagpasabog pa ang mga ito ng da- 
lawang bomba malapit sa eskwela- 
han. 

Iligal namang inaresto sa Ba- 
rangay Iyao noong Disyembre 14 si 
Edmundo Santillano. Ininteroga si- 
ya at hinaras at sapilitang pinasu- 
ko ang kanyang desabog na gamit 
niya sa pangangaso. 

Disyembre 12-16. Dinukot ng 
mga sundalo, pitong beses na si- 
naksak at itinapon sa pag-aakalang 
patay na si Renante Romagus, 
isang magsasakang taga-Monkayo, 
Compostela Valley. Si Romagus ay 
papunta sa kanyang bukirin para 
gumawa ng uling at tumiba ng sa- 
ging para gamitin sana sa kaara- 
wan ng kanyang anak kinabukasan. 

Ngunit nang makarating siya sa 
Purok 3, Barangay Casoon, dinukot 
si Romagus ng mga nag-oopera- 
syong sundalo ng 28th IB. Agad si- 
yang piniringan, binusalan at gina- 
pos. Mula Disyembre 13 hanggang 
Disyembre 16 ay tinortyur at isina- 
ilalim sa interogasyon si Romagus 
sa detatsment ng militar sa Baran- 
gay Rizal sa hinalang siya'y myem- 
bro ng Bagong Hukbong Bayan. 
Noong gabi ng Disyembre 16 ay di- 
nala si Romagus ng militar sa Ba- 
rangay Hagimitan at doon siya 
itinapon. ABI 

Palparan, sangkot sa pagdukot-Court of Appeals 


angkot si Brig. Gen. Jovito Palparan at ang ilang tauhang mili- 

tar sa pagdukot sa magkapatid na Reynaldo at Raymond Manalo 
noong 2006, ayon sa 2nd Division ng Court of Appeals (CA). Ang 
30-pahinang desisyon ay inilabas noong huling linggo ng Disyem- 
bre kaugnay ng paggawad ng writ of amparo sa magkapatid. 

Si General Palparan ay dating hepe ng 7th Infantry Division na 
nakabase sa Central Luzon. Ayon sa CA, napatunayang ang magka- 
patid ay dinukot, tinortyur at dinetine ng mga elemento ng 7th In- 
fantry Division at na ito'y may buong kaalaman ni Palparan. Isina- 
laysay ng magkapatid sa korte na mismong si Palparan ay pumunta 
sa kanilang kulungan para pagsabihan sila na di dapat magsumbong 
sa mga awtoridad ang kanilang mga kamag-anak. 

Si M/Sgt. Donald Caigas, isa sa mga pinangalanang tauhan ni 
Palparan na sangkot din sa pagdukot sa magkapatid ay inaresto ka- 
makailan sa ibang kaso ngunit siya'y nakapagpyansa at kaagad pi- 
nakawalan. Kahit maraming kasong nakasalang laban sa kanya, ipi- 
nadala siya ng rehimeng Arroyo sa Haiti bilang myembro ng United 
Nations Stabilization Mission doon. 

Nananawagan ang Karapatan-Gitnang Luzon na dapat arestuhin 
at kasuhan si Palparan sa kanyang pamumuno at partisipasyon sa 
serye ng mga pagdukot, enforced disappearances at ekstrahudisyal 
na pamamaslang sa mga aktibista. ABI 


Nawawalang aktibista, hawak ng militar 


ansamantalang iniharap ng 62nd IB sa midya noong Disyembre 

26 sina Manuel Pajarito at Juliet Fernandez, mag-asawang akti- 
bista ng PAMALAKAYA na dinukot ng militar noong Mayo 11, 2007 
sa isang tsekpoynt sa Pinabacdao, Samar. Pitong buwan silang iti- 
nago ng militar at pinagkaitan ng karapatang makipag-ugnayan sa 
kanilang mga kamag-anak at abugado. Si Fernandez, na nagdada- 
lantao noong siya'y dukutin, ay nanganak sa kulungan noong Nob- 
yembre 21. 

Iniharap ang dalawa sa midya para pabulaanan diumano na sila 
ay pinagmamalupitan ng militar. Subalit duda ang kanilang mga ka- 
mag-anak, kaibigan at organisasyon na malaya ang ginawa nilang 
pamamahayag. 

Ayon sa Karapatan, karaniwan nang kundisyon sa pagpapalitaw 
sa mga dinukot ang gayong pagpapahayag para palabasing “kagus- 
tuhan” nila ang ikulong ng militar. Kontrolado ng militar ang bawat 
kilos at salita nina Pajarito at Fernandez dahil ang pagharap sa ka- 
nila sa midya ay ginanap sa isang safehouse ng AFP. 

Patuloy na itinatanggi ng militar kung nasaan ang dalawa. Tali- 
was sa kanilang mga karapatan, hindi sila pinahihintulutang umug- 
nay sa kanilang pamilya at abugado. 

Kakasuhan ng Pamalakaya ang mga elemento ng 62nd IB kaug- 
nay ng iligal na pag-aaresto at pagdedeteni o pagdukot sa dalawang 
biktima. ABI 

Pananalasa sa Manila North Harbor 


Port Modernization Program ang pribatisasyon ng mga pantalan sa 


Ne Pebrero 2006, inaprubahan ng rehimeng Arroyo sa ilalim ng 


Manila North Harbor. Pangunahing naglalaway sa pribatisasyong 
ito ang ilang malalaking burges kumprador na pawang mga kroni ni Glo- 


ria Arroyo. 

Ang Manila North Harbor na na- 
sa Tondo, Maynila ay isa sa 11 pa- 
ngunahing daungan sa Pilipinas. 
Binubuo ito ng Pier 2, 4, 6, 8, 10, 
12, 14, 16, 18 at ng Veterans Ship- 
yard. Sa Manila North Harbor du- 
madaong ang halos lahat ng mga 
lokal na barkong pangkalakalan at 
pampasahero. May mahigit 500 
pantalan sa bansa at 240 rito ay 
kontrolado ng mga pribadong indi- 
bidwal at korporasyon. Ang lahat 
ng mga daungan ay pinangangasi- 
waan ng Philippine Ports Authority 
(PPA). 

Interesadong-interesado sa pri- 
batisasyon ng North Harbor ang 
North Harbor Consortium, isang 

grupo ng mga kumpanyang pag-aa- 
ri ng mga kroni ni Arroyo. Kinabi- 
bilangan ito ng Asian Terminals, 
Inc. ni Enrique Zobel, Internation- 
al Container Terminal Services, Inc. 
ni Enrique Razon at Harbour Centre 
Port Terminals Inc. ni Reghis Ro- 
mero. Karibal naman nila ang Pier 
8 Arrastre & Stevedoring Services 
at Prudential Customs Brokerage. 
Todo-buhos ng rekurso si Arro- 
yo para itulak ang pribatisasyon ng 
Manila North Harbor. Noong Set- 
yembre 2006, nagpahayag ang Me- 
tropolitan Manila Development Au- 
thority (MMDA) na idedemolis nito 
ang lahat ng maralitang komunidad 
mula sa Manila Hotel hanggang Ra- 


dial 10 sa Tondo at hanggang 
Navotas. Hindi pa man natatapos 
ang bidding ay ipinatutupad na ang 
demolisyon sa ibang bahagi ng pa- 
libot ng daungan. Layunin ng de- 
molisyon na hawanin ang malawak 
na lupain para magamit ng burge- 
syang kumprador na kokontrol sa 
North Harbor. Umaabot sa 48.5 ek- 
tarya ang sakop ng kabuuang pro- 
yekto. 

Abala sa pagpapalayas sa mga 
tao ang Department of Social 
Welfare and Development (DSWD). 
Sa Mabuhay Road 10, halimbawa, 
pinapipirma ng DSWD ang mga re- 
sidente ng kasulatan na nagbaba- 
wal sa kanila na muling magtayo 
ng mga bahay kapag dinemolis sila 
at nagbabawal sa kanilang mag- 
sampa ng kaso laban sa DSWD. Ta- 
tanggap umano ang mga residente 
ng ayudang P21,000. 

Mas masahol pa, mula 
Disyembre 2006 ay nagtalaga 
na ang rehimen ng mga yunit 
ng militar sa mga apektadong 
komunidad sa Tondo sa layu- 
ning supilin ang pagtutol ng 
mamamayan sa mapangwasak 
na proyekto. Marami nang na- 
iuulat na mga paglabag sa 
karapatang-tao sa lugar. 
Isang halimbawa ang iligal 
na pag-aresto at pagtortyur 
ng mga elemento ng Philip- 
pine Army-National Capital 
Regional Command sa 18 re- 
sidente ng Parola Compound 
noong Setyembre 5. Labimpi- 
to sa mga biktima ay mga 
menor de edad. 

Sa pribatisasyon ng North 
Harbor, mawawalan ng kabu- 
hayan at tirahan ang aabot 
sa 141,500 pamilya o 
849,000 indibidwal. Nasa pa- 
ligid ng North Harbor ang 
mga komunidad ng Parola, Is- 
la Puting Bato/Breakwater, 

Collector's Road, Radial 10 at Ba- 
rangay 105 na bumubuo sa mga 
komunidad ng Aroma, Gloriakrap 
at Happyland. 

Ang pagtatrabaho sa North 
Harbor ang pangunahing ikinabu- 
buhay ng mayorya sa mamamayan 
ng Tondo. Umaabot sa 5,000 resi- 
dente ng Tondo ay mga mangga- 
gawa at empleyado sa mga panta- 
lan sa lugar. Kabilang dito ang 
mahigit 1,000 manggagawa ng 
United Dockhandler's Inc.: 350 
manggagawa ng Pier 8 Arrastre 
and Stevedoring Services, Inc.: 
400 manggagawa ng North Star 
Port Development Corporation: 
250 manggagawa ng Isla Puting 
Bato Arrastre and Stevedoring Cor- 
poration; at 250 manggagawa ng 
Veterans Shipyard. Mayroon ding 
1,500 manggagawa sa 200 kum- 
panya na may kontrata sa iba't 
ibang linya ng serbisyo sa panta- 
lan. 

Mawawalan ng hanapbuhay 
ang 5,000 manggagawa sa Manila 
North Harbor kapag ipinatupad 
ang pribatisasyon. Planong guma- 
mit ng makabagong teknolohiya 
ang pribatisadong daungan na pa- 
palit sa mga manggagawa. Wala sa 
plano ang pagbibigay sa mga 
manggagawa ng panibagong tra- 
baho. Maaapektuhan din ng pla- 
nong pribatisasyon ang tinata- 
yang 2,500 kawani ng PPA sa bu- 
ong bansa. 

Ang nakatakdang pribatisa- 
syon ng Manila North Harbor ay 
isa lamang sa mga huwad na pro- 
yektong pangkaunlaran ng rehi- 
meng US-Arroyo. Nakatutok ito sa 
kapakinabangan lamang ng mga 
kapitalista at wala itong pakialam 
sa kabutihan at kagalingan ng 
mga maralita. Nararapat lamang 
na tuluy-tuloy na labanan ng ma- 
mamayan sa palibot ng Manila 
North Harbor ang mapangwasak na 
proyektong ito at igiit ang kani- 
lang karapatan sa tirahan at ha- 
napbuhay. ABI 

Mga call center sa Pilipinas 


Tawag ng pagsasamantala 


pagpasok ng mga dayuhang negosyo sa bansa. Pinakamalalaki sa 


IE sa mga palagiang ipinangangalandakan ng rehimeng Arroyo ang 


mga ito ngayon ang business process outsourcing o BPO kung saan 
kalakhan ay nasa porma ng mga call center. 


Ang call center ay isang upisi- 
na na tumatanggap ng mga tawag 
mula sa mga kostumer ng iba't 
ibang malalaking kliyenteng kum- 
panyang nakabase sa kani-kani- 
lang bansa. Karamihan ng mga tu- 
matawag ay humihingi ng impor- 
masyon at tulong mula sa mga ti- 
natawagang kumpanya o nagpapa- 
abot ng mga reklamo sa mga pro- 
dukto o serbisyo ng kumpanya. 
Kalakhan ng mga kliyente ng mga 
call center ay malalaking bangko, 
mga kumpanya sa transportasyon, 
kompyuter at serbisyong pampi- 
nansya sa ibayong dagat. Karami- 
han (80%) ng mga call center ay 
pag-aari o subsidyaryo ng mga im- 
peryalistang kumpanya sa US. 
Isang halimbawa nito ang JP Mor- 
gan, isa sa mga dambuhalang 
kumpanyang pampinansya sa 
mundo. 


Z 
APAR 


ERRA 

Sa kasalukuyan, tinatayang 
nasa 225,000 ang mga empleyado 
ng mga call center na nakakalat sa 
mga pangunahing syudad sa ban- 
sa. Ayon sa mga estadistika ng re- 
himen, ang kita ng mga call center 
noong nakaraang taon ay naka- 
pag-ambag ng 2% sa GDP (Gross 
Domestic Product o kabuuang pro- 
dukto sa loob ng bansa). 

Isa ang Pilipinas sa may pina- 
kamalalaking bilang ng mga call 
center. Pumapangalawa lamang ito 
sa India. Inaasahan ng rehimen na 
pagdating ng 2010 ay aabot nang 
isang milyon ang magiging emple- 
yado ng mga call center at lalago 
nang 512 bilyon ang kabuuang ki- 
ta ng mga ito. 

Sa laki ng inaasahang kita ng 
bansa mula sa mga call center, iti- 
nutulak pa ngayon ng rehimen ang 
bagong mga kurikulum at prakti- 
kum para sa mga mag-aaral na 

nagnanais maging call center 
agent. Naglaan pa si Arroyo ng 
napakalaking pondo (P350 mil- 
yon) para sa Technical Educa- 
tion and Skills Development Au- 
thority (TESDA) para lamang sa 
pagsasanay ng mga estudyante 
sa mga call center. 

Madaling makapang-enggan- 
yo ang call center sa mga kabata- 
ang nakapag-aral dahil re- 
latibong malaki ang sa- 
hod rito (P15,000- 

P25,000 kada buwan). Napakada- 
ling mamasukan sa mga ito dahil 
tumatanggap ang mga ito ng mga 
aplikante kahit hindi nakapagta- 
pos sa kolehiyo. Papasa na basta't 
relatibong mahusay sa pagsasalita 
ng Ingles (para kunwa'y Amerika- 
no) at may katamtamang kaala- 
man sa pagkokompyuter. 

Gayunpaman, bukod sa tempo- 
raryo lamang ang ganitong em- 
pleyo, napakataas ng tantos ng 
pagsasamantala rito. Ayon sa Kilu- 
sang Mayo Uno (KMU), halos lahat 
ng mga empleyado sa mga call 
center ay kontraktwal. Karaniwang 
panlimang buwan lamang ang mga 
kontrata nila at sa abereyds inaa- 
bot lamang ng 18-24 buwan ang 
itinatagal ng mga call center 
agent. Bawal magtayo ng unyon 
sa mga kumpanyang ito, kaya may 
kahirapan pang maipaglaban ang 
seguridad sa empleyo ng mga em- 
pleyado rito. 

Mataas man sa karaniwang sa- 
hod sa bansa ang kanilang tina- 
tanggap, mababa pa rin ito kum- 
para sa natatanggap ng mga em- 
pleyadong Amerikano na katulad 
rin nila ang ginagawa pero naka- 
pag-uuwi ng mahigit tatlong ulit 
na mas malaking kita kada buwan. 
Mabilis ding nauubos ang kanilang 
mga sahod. Mataas ang buwis na 
sinisingil sa kanila. Dahil sa nala- 
lantad sila sa dayuhang kultura at 
pamumuhay, madali silang nae- 
engganyo sa konsumerismo at ma- 
luhong pamumuhay. 

Ipinagmamalaki ng mga call 
center na mayroon pa ring mga be- 
nepisyo ang mga empleyado sa ka- 
nilang mga upisina, tulad ng lib- 
reng paggamit ng kagamitang 
pang-ehersisyo, libreng kape, lib- 
reng hatid-sundo sa istasyon ng 
tren at iba pa. 

Ngunit may mga natatanging 
kahirapan sa kalagayan ng kani- 
lang paggawa. Marami sa kanila 
ang nagkakasakit dala ng alanga- 
ning oras at kundisyon ng kani- 

lang trabaho. Kabilang dito ang 
matinding pananakit ng ulo dahil 
sa puyat at pagtutok sa kompyu- 
ter, sakit sa baga dahil sa matin- 
ding lamig ng kanilang mga upisi- 
na at iba pa. Mayroong mga naba- 
baliw dulot ng berbal na pang-aa- 
buso ng mga kostumer. Madalas si- 
lang dumanas ng pambabastos at 
pagmumura mula sa mga tumata- 
wag na kostumer. Marami rin ang 
nagiging biktima ng krimen dahil 
sa dis-oras na pagpasok at pagla- 
bas sa trabaho na karaniwan ay 
mula kalaliman ng gabi hanggang 
madaling araw. 

Sa katunayan, inaabuso ng 
mga kumpanya ang mga call center 
agent. Ang trabaho sa mga call 
center ay isa sa mga trabahong 
walang patutunguhan. Ang lahat 
ng kanilang pag-aaral at natutu- 
nang karunungan sa mga kolehiyo 
at unibersidad ay nauuwi sa pagi- 
ging mekanikal na tagatanggap na 
lamang ng mga tawag ng mga kli- 
yente sa mga dayuhang kumpan- 
yang nakabase sa kani-kanilang 
bansa. 

Ang mga call center agent ay 
pinagsisilbi ngayong modelo ng 
huwad na pag-unlad ng ekonom- 
ya. Ngunit sa katunayan, hindi 
makatutulong ang mga call center 
sa pag-unlad ng ekonomya. Pina- 
lalala lamang ng mga ito ang im- 
peryalistang pagsasamantala sa 
Pilipinas, pangunahin na sa pama- 
magitan ng pagsasamantala sa 
murang lakas-paggawa. Pinipigi- 
lan nito ang pag-unlad ng eko- 
nomya batay sa pagpapaunlad ng 
mga saligang industriya ng bansa. 

Sa katunayan, katulad lamang 
ng maramihang pagluluwas ng 
mga migranteng manggagawa sa 
ibang bansa para maghanap ng 
mapagtatrabahuhan, ang paglago 
ng empleyo sa mga call center ay 
nagtatakip na lamang sa atrasa- 
dong ekonomya, kawalan ng tunay 
na pambansang industriya at laga- 
nap na disempleyo sa bansa. ABI 

Pagpapasara ng 
mga Amerikano 
sa ospital sa 


Sulu, binatikos 


B inatikos ng iba't ibang mga 
sektor ang pwersahang 
pagpapasara tuwing gabi ng 
mga sundalong Amerikano sa 
isang ospital pampubliko sa Su- 
lu. 

Ayon kay Dr. Silak Lakkian, 
hepe ng Panamao District Hos- 
pital sa Sulu, sinimulan ng 
isang Master Sergeant Ronburg 
ng US Army noong Nobyembre 
30 ang pagpapatupad ng kau- 
tusang isara ang ospital tuwing 
sasapit ang alas-6 ng gabi. Ba- 
gamat walang ibinigay na dahi- 
lan ang mga tropang Amerika- 
no, malinaw na ang batayan ng 
hakbanging ito ay kontrolin 
ang kilos ng mga sibilyan pag- 
sapit ng dilim. Isa itong iligal 
na hakbang na mapaminsala sa 
interes ng mamamayan sa lu- 
gar. 

Iginiit ni Rafael “Ka Paeng” 
Mariano, tagapangulo ng Kilu- 
sang Magbubukid ng Pilipinas 
(KMP) ang pagsasagawa ng ma- 
lalimang imbestigasyon ng Ma- 
babang Kapulungan at ng Sena- 
do sa pangyayaring ito. Aniya, 
"Ito ay malinaw na paglabag sa 
Visiting Forces Agreement 
(VFA) at sampal sa mukha ng 
mamamayang Pilipino.” 

Bunga ng napakaraming ba- 
tikos, at para makaiwas sa ma- 
lalimang imbestigasyon, napili- 
tan ang embahada ng US na iu- 
tos ang pag-atras ng naturang 
hakbangin. 

MILF, balak umatras sa usapang pangkapayapaan 


BINABALAK ng mga negosyador ng 
Moro Islamic Liberation Front 
(MILF) na umatras na sa pakiki- 
pagnegosasyon sa Gubyerno ng 
Republika ng Pilipinas (GRP). 

Anang MILF, hindi tinutupad 
ng GRP ang mga puntong napag- 
kasunduan nila sa Malaysia noong 
Nobyembre 15. 

Ayon sa mga propagandista ni 
Arroyo, nakatakda nang lagdaan 
ng magkabilang panig ang isang 
Memorandum of Agreement na si- 
yang magwawakas umano sa ma- 
habang pakikibaka ng Bangsa- 
moro. Ang mga kasunduang ito ay 
tinatawag ng MILF na consensus 
points o mga puntong napagkaisa- 
han. 

Isa sa mga pangunahing isyu 
ang “ancestral domain” o ang usa- 
pin tungkol sa kanilang mga lupa- 
ing ninuno. Ayon kay retiradong 
Gen. Rodolfo Garcia, hepe ng mga 
negosyador ng gubyernong Arro- 
yo, nagkasundo ang dalawang pa- 
nig sa mga hangganan ng teritor- 
yo ng Bangsamoro, kabilang ang 
mga hangganan ng karagatan. 

Ngunit noong Disyembre 17 ay 
binoykot ng MILF ang nakatak- 


dang pag-uusap sa Kuala Lumpur, 
Malaysia at ibinunyag ang pagba- 
ligtad ng gubyernong Arroyo sa 
napagkasunduan nila noong Nob- 
yembre. Pagkatapos ng pagbaba- 
tuhan ng mga akusasyon at mga 
armadong labanan ng magkabi- 
lang panig, nagpahayag si Execu- 
tive Secretary Gen. Eduardo Ermita 
na ang usapin tungkol sa “ances- 
tral domain” ay pinal na pagpapa- 
syahan sa plebisitong idaraos ka- 
ugnay ng charter change. Naaayon 
ito sa binalangkas ng GRP na me- 
morandum na may pasubali na ang 
pagpapatupad ng mga kasunduan 
ay dapat tumalima sa “prosesong 
konstitusyunal” ng Republika ng 
Pilipinas. 

Mas masahol pa, kasunod na 
ipinahayag si General Garcia na 
hindi sila makikipag-usap sa MILF 
kung hindi ito magsasalong ng ka- 
nilang mga armas. Bilang tugon, 
nagbanta ang panel ng MILF, sa 
pamumuno ni Mohagher Iqbal, na 
aatras sila sa usapang pangkapa- 
yapaan at hihintayin na lamang 
nila ang susunod na administra- 
syon na mas magiging katanggap- 
tanggap sa kanila. 


899 tropang Amerikano, namatay sa Iraq noong 2007 


INAMIN ng pinakamatataas na 
upisyal ng US Armed Forces noong 
Disyembre 31 na umabot sa 899 
ang mga tropang Amerikanong na- 
patay sa Iraq nitong 2007. Ito na 
ang pinakamalaking kaswalting ti- 
namasa ng mga tropang Amerika- 
no mula nang sakupin ng gubyer- 
nong Bush ang bansang Iraq no- 
ong Marso 2003. 

Nahigitan nito ang rekord no- 
ong 2004 kung kailan 850 Ameri- 
kano ang napatay sa gera roon. 
Umabot na sa 3,902 sundalong US 
ang napatay sa Iraq nitong naka- 

raang limang taon. 

Ngayong taon ay nakikini-ki- 
nita ng matataas na upisyal mili- 
tar ng US sa Iraq na lalong magi- 
ging bulnerable ang kanilang mga 
pwersa sa mga atake ng mga geril- 
yang Iraqi bunsod ng unti-unting 
pagbabawas ng tropa ng ilang 
bansang kabilang sa koalisyong 
mananakop tulad ng United King- 
dom, ang pangunahing alyado ng 
US sa pananalakay sa Iraq. Nag- 
paplano rin ang Poland at Austra- 
lia na lubusan nang iatras ang ka- 
nilang mga pwersa. 


Cuba, nag-alok 
ng tulong medikal 
sa Pilipinas 


NAG-ALOK ng tulong medikal ang 
gubyerno ng Cuba sa Pilipinas pa- 
ra maibsan ang patuloy na pagka- 
said ng mga taong nakapag-aral at 
may kasanayang medikal dahil sa 
pagtatrabaho sa ibang bansa. Na- 
pag-alaman ito sa panayam ng 
midya kay Ambassador Jorge Roy 
Jimenez ng Cuba noong Disyembre 
2007. Ayon sa embahador, hini- 
hintay pa rin ng gubyerno ng Cu- 
ba ang sagot ng gubyernong Arro- 
yo sa kanilang alok. 
“Nag-uumapaw” ang Cuba sa 
mga doktor at iba pang tauhang 
medikal, ayon sa kanilang emba- 
hador. Bahagi ng internasyunal na 
pakikipagrelasyon ng Cuba ang 
pag-aalok ng tulong medikal sa 
mga bansang nangangailangan. 
May 17,000 doktor at dentistang 
Cuban na nagseserbisyo sa Ve- 
nezuela kapalit ng 100,000 bariles 
ng langis kada araw para sa Cuba. 
May isang doktor para sa ba- 
wat 158 mamamayan sa Cuba. Sa 
US naman ay may isang doktor sa 
bawat 150 mamamayan. Samanta- 
la, sa Pilipinas, may isang doktor 
sa bawat 10,000 hanggang 26,000 
Pilipino. Ibayo pang lumalala ang 
proporsyong ito sa Pilipinas ha- 
bang lalong dumarami ang mga 
doktor na nangingibang-bansa. 
Sa kabila ng nakababahalang 
kalagayang medikal ng bansa, ha- 
los pabalat-bunga ang ginagawa 
ng kasalukuyang gubyerno sa pro- 
gramang pangkalusugan sa harap 
ng walang awat na pangingibang- 
bansa ng mga doktor, dentista, 
nars at iba pang propesyunal sa 
kalusugan. Mula 2000 hanggang 
2003, umabot sa 51,885 nars ang 
nangibang-bansa. 

Umani ng higit pang lahatang-panig 
na mga tagumpay ngayong taon | 


INE 2008, tinatanaw ng Partido ang isang taon ng malalaking 


lahatang-panig na rebolusyonaryong pagsulong. 

Ang maniningning na tagumpay at maya- 
mang karanasang natamo noong nakaraang taon 
kapwa sa ligal na pakikibaka at armadong rebo- 
lusyon ay puhunan para sa ibayo pang 
pag-abante ng rebolusyong Pilipino. 

Sa unang taon ng brutal na kampanyang 
Oplan Bantay Laya (OBL) 2, napilitan ang 
Armed Forces of the Philippines (AFP) na ami- | 
ning bigo silang kamtin ang mga itinakda ni- 
lang target na “durugin” ang ilang larangang 
gerilya. Bago ito, nalantad sa publiko ang in- | 
ternal na pagtatasa ng AFP tungkol sa kabi- 
guan ng limang taong OBL 1 na siyang si- 
nundan ng kasalukuyang OBL 2. Pawang kabulas- N 
tugan ang ipinagmamalaki ng AFP na nadurog ni- N 
la ang 13 larangang gerilya ng BHB noong 2007 at 
na madudurog nila ang 17 pang larangang gerilya NY 
sa unang kwarto lamang ng 2008. Mas malalaki 
pang kabiguan ang kakaharapin ng AFP dahil sa. 
patuloy na paglagablab ng apoy ng digmang ba- 
yan sa buong bansa. 

Mula Luzon hanggang Mindanao, binigo ng mga 
yunit ng BHB ang mga laking-dibisyon, brigada at ba- “ig 
talyong kampanyang panunupil na inilunsad ng AFP G 3 
upang durugin ang tinagurian nilang mga “balwarte” ng Yi 
armadong rebolusyonaryong kilusan. Sa mga larangang dinu- Y 
mog ng mga pwersa ng AFP, hindi lamang nakapagpreserba ng 
lakas ang mga yunit ng BHB, patuloy pang nakapagpalalim ang aq 
mga ito ng pag-ugat sa masa, nakapagmantine ng inisyati- 


W =Œ 


Mga tampok sa Mga tagumpay ng Minahan sa Cotabato, Pagawaan sa pusod ng 
: 7 rebolusyon sa Panay pinarusahan ng BHB kagubatan PAHINA 4 
Isyung ito... PAHINA 3 PAHINA 3 | “agudata 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


